Selina Juul - madspild og fødevarepolitik: juli 2015\nPolitiken - Bor du også i en opgang, hvor din gamle nabo mangler mad?\nbragt i Politiken den 20. juli 2015 -\nHjælp fattige pensionister med at få mad på bordet.\nFor nylig bragte Politiken ny viden på baggrund af en rapport fra Analyse & Tal om enlige forsørgere, som hver dag kæmper for at få økonomien til at hænge sammen.\nMen Danmarks usynlige fattigdom rammer desværre ikke kun de yngre generationer – blandt ældre eksisterer fænomenet desværre også.\nJeg vil ikke kloge mig på den tekniske definition af fattigdomsgrænsen, men blot konstatere følgende:\nOfte ser jeg på de sociale medier kommentarer til opslag om fx. donationer af god gratis overskudsmad til herberger og væresteder, at flere og flere enlige pensionister udtrykker mangel på mad.\nHvad enten det er et link til Folkekirkens Nødhjælps kommende sociale supermarked, indsamling af overskudsmad fra Roskilde Festival eller noget helt tredje, bemærker jeg de korte, men dog iøjnefaldende kommentarer fra fattige, danske, enlige ældre, som forsigtigt lufter, at ’det da kunne være dejligt, hvis også de kunne få lidt gratis mad’, eftersom de mangler mad i deres hverdag.\nJeg kender ikke til omfanget af problemet og ved ikke, hvor mange danske pensionister, der til dagligt mangler mad. Jeg konstaterer blot, at problemet åbenbart eksisterer herhjemme, i 2015 og lige midt i vores højtudviklede civilisation.\nDet er hjerteskærende.\nIntet menneske, som har arbejdet hele livet og bidraget til vores velfærdssamfund, skal stå og mangle mad, når vedkommende bliver gammel. Det må vi som samfund tage hånd om, både af politisk vej og på den rent medmenneskelige side.\nMen hvordan hjælper vi så denne usynlige gruppe, de fattige ældre borgere i vores samfund? Af rapporten fra Analyse & Tal fremgår, at det for mange er skamfuldt at være fattig og bede om hjælp.\nOg når jeg nu oplever nogle fattige pensionister på de sociale medier forsigtigt lufte, at de mangler mad på bordet, hvor mange findes der så ellers derude i Danmark, som ikke er på Facebook, som ikke beder om hjælp – men som mangler mad?\nBor der måske en ældre pensioneret enlig i din opgang, som mangler mad?\nPolitikere og den nye V-regering kan være med til at kortlægge og løse problemet, men vi almindelige borgere kan også gøre en forskel. Og her taler jeg ikke om luftige mode-begreber såsom ’cirkulær økonomi’ eller ’resiliens’, som jeg var med til at diskutere op og ned af stolper på Folkemødet i år. Nej, jeg taler om helt almindelig medmenneskelighed.\nVi danskere har vist vi kan udvikle os til kloge forbrugere, og eksempelvis er det danske madspild mindsket med 4,4 mia. kr. (25 %) i forhold til for fem år siden. Men naturligvis er der stadig plads til yderligere forbedring.\nSommeren er over os, og en beregning fra Landbrug & Fødevarer viser, at der årligt produceres omkring 10 mio. kilo pærer og æbler i vores private danske haver, og at kun halvdelen bliver spist af mennesker. Resten, som svarer til en værdi på 50 mio. kr. omsat til priser hos dansk detailhandel, går til spilde.\nDerudover har mange danske haveejere køkkenhaver, som måske ej heller bliver ’spist helt op’ hvert år. Og ikke at forglemme de over 50 mio. æg om året fra danske hobbyhønseejere, som i dag kan sælges eller foræres væk, efter at dette i 2013 blev lovliggjort for hobbyhønsehold på max. 30 høns. Bliver alle 50 mio. æg så også spist?\nMed andre ord: Vi har i Danmark et eget og stort madoverskud, som vi sagtens kunne dele ud af.\nEn god dansk skik om sommeren er at stille en kurv med sit madoverskud (æbler, pærer, agurker eller andet hjemmegroet) ud foran sit sommerhus til fri afbenyttelse af de forbipasserende. Og tænk om man kunne kanalisere denne mad ud til netop de førnævnte ældre medborgere, der mangler mad – og ofte netop de vitaminer, der findes i frugt og grøntsager.\nIdeen er nu i hvert fald kastet ud til Politikens læsere.\nTænk nu om man kan aktivere unge studerende, der alligevel i denne tid skal besøge forældrenes sommerhus. Forældrene indsamler madoverskud af frugt og grønt fra haven og giver ungerne maden med hjem. Derhjemme kan den unge så lige banke på hos den ældre enlige nabo, som så får lidt god og gratis madoverskud og gode vitaminer at stå imod med.\nOg hvem ved, måske vi sågar som sidegevinst udviklede bedre naboskaber og fik nye venner.\nIndsendt af Selina Juul kl. 16.04\nPolitiken - Bor du også i en opgang, hvor din gam...


Rasmus og pigen, der blev helt blå - | Natureventyr\nRasmus og pigen, der blev helt blå\nEventyret tager jer med rundt i området omkring Gentofte Sø. Det har i mere end 100 år været et rekreativt område, og det benyttes stadig til gåture, løb og cykling. Syd for søen kan I finde en udendørs fitnessbane. Her finder I også en legeplads, ligesom der er en stor legeplads i Gentofte Park, hvor I også finder offentlige toiletter.\nGentofte Sø er blandt Danmarks ti reneste søer over 20 ha. Det er et Natura-2000 område, hvilket vil sige, at man er forpligtet til at passe på stedet. Her findes truede naturtyper og arter som blandt andet vildtvoksende orkideer. Der er også mange forskellige arter af fugle i området.\nI eventyret følger I Rasmus, som vil hjælpe pigen Melina med at ophæve en dum troldmands fortryllelse, som har gjort hende helt blå. Men troldmanden har lagt fælder ud, så det er en farlig tur, de to venner skal ud på.


Tidligere dansk profil en del af ny cykelbutik | Feltet.dk\nTidligere dansk profil en del af ny cykelbutik\n03. december 2015 13:35Foto: Bikeuniverse\nJakob Piil er bedst kendt for sin karriere på cyklen, men den 42-årige dansker har kastet sig over nye projekter i den civile branche. I år har han startet en ny cykelshop op sammen med e-handelsekspert.\nAntallet af online danske cykelbutikker er ikke småt, men det lader til, at branchen kan tåle endnu mere. I hvert fald startede der i år en ny en af slagsen, da Bikeuniverse åbnede op. Butikken er startet af den tidligere professionelle cykelrytter Jakob Piil i samarbejder med Reinier Brandt, der tidligere har arbejdet med webshops.\nI modsætning til andre cykelshops fokuserer Bikeuniverse mest på dem, der bruger cyklingen som seriøs motion. Det er ikke cykelkurve og Mickey Mouse-ringeklokker, men i stedet landevejsracere, MTB, hjelme, komponenter, plejeprodukter og meget andet.\n"Vores målgruppe er motionister og supermotionister. Både dem, som er forholdsvis nye i cyklingens verden, og dem, som vil køre stærkt og går op i at have det helt rigtige grej," lyder det fra de to stiftere.\nPå siden ønsker de også at have artikler om den rette ernæring til cykelturene, rejseoplevelser og produkttest. Jakob Piil vil i den forbindelse være med til at sørge for, at det rette udstyr altid er til rådighed, og han vil også komme med råd til motionisterne. Bikeuniverse har også ambitioner om at udvide på længere sigt.\n"Lige nu er vi aktive i Danmark, men på sigt vil vi tilbyde de samme ting til alle, der elsker cykelsport i resten af Skandinavien også."\nUdvalget dækker en række forskellige produkter på Bikeuniverse.\nOm Reinier Brandt:\nReinier Brandt har sin baggrund og erfaring inden for e-handel. Med næsten 10 års baggrund hos Smartguy/Stylepit, som sælger modetøj og sportstøj til både kvinder, mænd og børn, har han en solid viden om, hvordan man får en webbutik til at fungere.\nReinier Brandt ved alt, hvad man bør vide om logistikken bag en webbutik og hv\nordan man sikrer sig et godt samarbejde med leverandører og så videre.\nDet er også Reinier Brandt, som er firmaets IT-ekspert, og han er garant for, at du som kunde skal få en god oplevelse ved at bruge hjemmesiden.\nReinier Brandt har kun en begrænset cykelviden. Derfor har han allieret sig med en af Danmarks bedste cykelryttere i nyere tid. Vel at mærke en cykelrytter, som har stor erfaring fra en rigtig cykelforretning også.\nOm Jakob Piil:\nI årene lige efter årtusindeskiftet var den blonde fynbo en af Danmarks mest fremtrædende cykelryttere. Det kom også til udtryk, da han vandt en etape i Tour de France i 2003 på en brandvarm dag i Marseille i Sydfrankrig i juli.\nOgså cykelbanerne faldt Piil naturligt. Han har vundet seksdagesløb på vinterbanerne og repræsenterede Danmark i parløb sammen med Jimmi Madsen ved OL i Sydney.\nPiil indledte sin professionelle karriere på RDM-holdet i Belgien i 1997 før han flyttede til det danske Team Acceptcard i 1998-1999. Fra 2000 til 2006 fortsatte karrieren hos det daværende Team CSC, inden fynboen afsluttede karrieren hos T-Mobile i 2007. Her satte en knæskade imidlertid en stopper for karrieren.\nJakob Piil vandt en etape i Tour de France i 2003. Han havde været tæt på allerede i 2001, hvor det blev til en andenplads på en etape, kun slået af belgieren Serge Baquet. Året efter, i 2002 lå Jakob Piil en overgang i en behagelig position, klar til at angribe, men da han skulle indlede sit angreb, trak han foden ud af pedalen og var ved at vælte. Først i 2003 lykkedes det at vinde. Et ni-mands udbrud endte med et parløb mellem Jakob Piil og Saeco-rytteren Fabio Sacchi og endte med dansk sejr. Det var også i tiden på Bjarne Riis’ mandskab, at Jakob Piil vandt Paris-Tours.\nJakob Piil har også vundet USPro Championship tidligt i karreren og han har vundet etapeløbet Fredsløbet, som under den kolde krig var Østeuropas svar på Tour de France. Et andet stort resultat skabte Piil, da han ved VM i Madrid i 2005 kørte over målstregen som nummer fem. Fynboen har stået på startstregen i Tour de France fire gange. Han har også deltaget i både Giro d’Italia og Vuelta a Espana.\nJakob Piils aktive cykelkarriere sluttede alt for tidligt efter sæsonen 2007 på grund af en knæskade.\nSelv om cyklen blev kørt i garage, stoppede Piil ikke med at beskæftige sig med cykling. Han fik job som sælger og rådgiver i en af Danmarks største cykelforhandler-kæder. Her har han hver dag hjulpet de cykelglade københavnere og sjællændere med at finde den perfekte cykelstørrelse og udstyre den med det helt rigtige grej i forhold til evner, ambitioner, forfængelighed og pengepung.


Niclas Holm Pedersen - Silkeborg IF\nForside » Niclas Holm Pedersen\nNiclas Holm Pedersen er en del af en rigtig fodboldfamilie med både en mor, far og søster, der spiller eller har spillet fodbold. Han er vokset op i Engesvang og spillede i Engesvang Boldklub, til han var 9 år, hvorefter han rykkede til SIF’s U10-hold. Siden blev han optaget på Talent Team med skolegang fra 7.-9. klasse på Sølystskolen, og ved indgangen til 2020-21-sæsonen gik han på Silkeborg Fodbold College og var i gang med sidste år af HHX – handelsgymnasiet – på College360.\nNiclas Holm Pedersen indgik i 2020-21 primært som del af U19-holdet, men var også tiltænkt en rolle omkring SIF’s hold i Reserveligaen, og så fik han sin debut på SIF’s bedste hold, da han kom på banen i udekampen mod Kolding IF 30. september. Han blev skiftet ind med et kvarter igen som erstatning for Sebastian Jørgensen.\nPå landsholds-niveau, hvor Engesvang-drengen både har været inde omkring U17- og U18-landsholdet (6 kampe i alt, bl.a. var han med ved EM-kvalifikationen for U17-landshold på JYSK park i marts 2019), står han overfor springet op på U19-landsholdet.


Danskerne fit i træning - Ridehesten.com\nLandstræner Rudolf Zeilinger, Landsholdsdyrlæge Jonas Rasmussen og beslagsmed Per Christoffersen følger træningen.\nDonnperignon er fit og frisk, godt på vej til at være lige der, hvor Anna gerne vil have ham, fortæller hun efter dagens træning.\nMikala og My Lady så fit ud i træningen.\nDen danske delegation har blikket rettet mod træningen.\nNathalie gjorde, hvad hun ofte gør i træningen, galop i let sæde rundt om banen til Digbys store fornøjelse.\nLars Petersen tog det lidt roligt med Mariett, der vist flot samlende arbejde i træningen.\nLandstræner Rudolf Zeilinger kan man ikke få et bud på en mulig placering ud af - vent og se til på tirsdag, er meldingen. Det gør vi så.\n-Jeg er meget tilfreds, det ser ud til, at vores stævneplan i år har været præcist det rigtige for Digby, sagde Nathalie zu Sayn Wittgenstein efter dagens træning på stadion. Hun fortsætter: Han føles fin og hvad der så sker i konkurrencen må vi se, men vi skal nok gøre vores bedste.\nOgså Anna Kasprzak var meget tilfreds med dagens træning, modsat Nathalie, så arbejde hun lidt mere intens med Donnperignon inde på banen, for han har et stort energioverskud han skal have bearbejdet: - Jeg syntes han er der, hvor han skal være. Han er rimelig frisk, for den første dag bukkede han så stort, at jeg tabte den ene bøjle og hang ude på siden, og jeg troede faktisk jeg ville ryge af ham, fortæller Anna med et smil. Hun fortæller, at det er rytternes indtryk, at hestene kan lide at være på stævnepladsen, men nu er alle, både ryttere og heste ved at være lidt utålmodige efter at komme igang med konkurrencerne.\nNathalie tog det lidt mere roligt i træningen inde på banen i dag, lidt passage, piaffe og så galop i let sæde rundt om banen. - Vi havde også trænet udenfor, og jeg skal mere finde de rigtige knapper for at tænde turboen, fortæller hun. Det så ud til at lykkes for i lighed med Donnperignong, My Lady og Mariett, virkede Digby topmotiveret. - Det vigtigste for mig er, at han er foran mine ben, og er han det, så er alt andet på plads. Og det var han i dag.\nBåde Nathalie og Anna udtrykte bekymring forud for eftermiddagens lodtrækning


Få indflydelse på Midttrafiks nye køreplaner - Midttrafik\nPressemeddelelse • Jan 03, 2017 13:31 CET\nMidttrafik præsenterer forslag til nye køreplaner og ruteføringer for 2017/2018 i en offentlig høring, der løber fra\n9. januar til og med 22. januar 2017 på midttrafik.dk. Kunderne får dermed mulighed for at kommentere på køreplanerne inden de endelig besluttes.\nMidttrafik arbejder løbende med at forbedre og tilpasse den kollektive trafik i Region Midtjylland ud fra bestillerne af den kollektive trafiks (Region Midtjylland og de 19 kommuner i regionen) ønsker og de kommentarer fra kunder og chauffører, der kommer ind i løbet af året.\nDerfor vil der i forhold til de nuværende køreplaner være justeringer af afgange og omlægning af ruter i de nye køreplaner, som træder i kraft 25. juni 2017. I Aarhus er køreplanskiftet rykket til 7. august på grund af Kollektiv Trafikplan 2017 for Aarhus.\nKunderne kan se og kommentere forslag til nye køreplaner på midttrafik.dk fra 9. januar til og med 22. januar 2017. Er der ikke store ændringer på en rute/linje, fortsætter den nuværende køreplan og køreplanen vil ikke være med i høringen.\nMidttrafik inddrager alle kommentarer, der kommer ind i høringsperioden i udformningen af de endelige køreplaner. De endelige køreplaner bliver offentliggjort på midttrafik.dk og rejseplanen.dk i maj 2017.\nSærligt for Randers bybusser og Holstebro bybusser\nDer afholdes en særskilt høring for ændringer i Randers og Holstebro fra 30. januar til og med 12. februar 2017.\nUdvalgte større ændringer i 2017, delt op på områder:\nEn ny samlet kollektiv trafikplan, der består af Danmarks første Letbane, regionale busser, bybusser og flextrafik starter op 7. august. SE SÆRSKILT PRESSEMEDDELELSE OM DETTE.\nDer kommer nye bybuslinjer med halvtimes drift i myldretiden fra sommeren 2017. De nye bybuslinjer sikrer gode forbindelser til og fra Letbanen, når den kommer i efteråret 2017.\nUdenfor myldretiden indføres en telebybus, som giver kunderne bedre muligheder for buskørsel aften og weekender. Telebybussen kan bestilles 35 minutter før brug og kunderne bliver kørt fra stoppested til stoppested efter behov.\nDer indsættes en ekstra afgang på lørdage i juni og alle dage i den sidste uge af juni på rute 400. Ruten er et populært alternativ til bilen, når aarhusianerne besøger Djurs Sommerland.\nOdder afholder pt. høring i kommunen om omlægninger af kommunens skoledistrikter. I den forbindelse har Midttrafik i samarbejde med Odder Kommune udarbejdet forslag til nye køreplaner, som er tilpasset de nye skoledistrikter. Køreplanerne indeholder ønsker og forslag fra skoler, og der er forslag om nedlægning af afgange med få eller ingen kunder.\nOdder Kommune forventer at træffe beslutning om de nye skoledistrikter til februar 2017. Vedtages skoledistrikterne ikke, vil de nye køreplaner ikke træde i kraft og de nuværende køreplaner fortsætter fra 25. juni 2017.\nRute 202 Vejle – Horsens - Aarhus:\nI forbindelse med ny trafikplan i Aarhus, vil bussen fremover kun køre til Tranbjerg St. Herfra vil der være forbindelse til Letbanen ind mod Aarhus og omvendt. Enkelte afgange kører helt til og fra Aarhus Rutebilstation, men kører ind ad Christian Xs vej i stedet for via Ringvejen og Viby Torv.\nRute 209 Lindved - Rask Mølle:\nHedensted Kommune ønsker at køre ruten som en lukket skolerute. Alle borgere vil fortsat kunne tage med ruten gratis, men ruten bliver tilpasset skoleelever og afgange med få kunder nedlægges. Hedensted Kommune varetager fremadrettet planlægning af ruten.\nI forbindelse med anlæggelse af Banevejen i Viborg, bliver en del ruter og bybusser omlagt allerede fra 26. februar 2017. SE SÆRSKILT PRESSEMEDDELELSE OM DETTE\nMidttrafik ønsker at høre kundernes kommentarer til nye bybuskøreplaner fra 25. juni 2017, hvor omlægningerne fra februar er medtaget.\nFerieplanen for Viborg bybusser udvides til at gælde i vinterferien (uge 7), de tre dage før påske, dagen efter Kr. Himmelfart og i efterårsferien (uge 42)\nLinje 3 ændres til timedrift fra kl. 9-14. Afgangstidspunkter for kørsel aften og i ferier ændres.\nLinje 4 ændres til timedrift fra kl. 9-14. Afgangstidspunkter for kørsel aften og i ferier ændres.\nServicelinje S1 og S2 får justeret afgangstider på morgenture. Servicelinje S1 omlægges til at køre via Brovej og Marsk Stigs Vej i stedet for Middagshøjvej.\nDe øvrige bybuslinjer ændres ikke i forhold til de køreplaner, der træder i kraft 26. februar 2017.\nBybusnettet bliver tilpasset, så det får større sammenhæng med den øvrige kollektive trafik. De enkelte linjer får flere afgange/ankomster til Silkeborg Trafikterminal, og mere ensartede afgangstider. SE SÆRSKILT PRESSEMEDDELELSE OM DETTE\n952X Aarhus – Silkeborg – Herning:\nMidttrafik arbejder på at afkorte køretiden mellem Aarhus og Silkeborg med 3 minutter og mellem Silkeborg og Herning med 1-2 minutter, som følge af mere motorvejskørsel. Derudover er der planlagt flere afgange mellem både Aarhus-Silkeborg og Aarhus-Herning.\nÆndring af stoppesteder:\nNyt stoppested ved Aarhus Tech i Aarhus\nSødalsvej i Silkeborg nedlægges\nStopper ved Vestergade/Bøgildvej i Ikast (tæt på uddannelsessteder)\nStopper ved Brejning Rundkørsel\nRute 952X erstatter afgange fra ruterne:\nDe nuværende lynture på rute 113 mellem Aarhus – Silkeborg erstattes af rute 952X, som kører via Skovby og Galten.\nAfgange på rute 952X, som stopper ved stoppestedet Vestergade/Bøgildvej i Ikast vil helt eller delvist kunne erstatte afgange på rute 77 mellem Herning – Ikast – Silkeborg.\nAfgange på rute 952X vil erstatte nuværende kørsel på rute 901X mellem Silkeborg – Aarhus N. Kunderne skal fremover benytte rute 952X og skifte bus ved Åby Ringvej eller Vestre Ringgade, hvis de skal til Aarhus Nord. Om morgenen vil der dog være en direkte afgang til AUH Skejby, så det er muligt at møde på arbejde kl. 7.30.\nMidttrafik tilpasser rute 77 Herning – Ikast – Silkeborg og rute 172 Ikast – Bording – Engesvang – Christianshede for at imødekomme et stigende antal pendlere mod Pårup, når Mascot International flytter cirka 200 arbejdspladser fra Silkeborg til Pårup i løbet af sommeren 2017.


￼3 markedsføringsstrategier til at optimere din markedsføring - Teknisk Magasin\nby Mette Hansen 22. maj 2022\nskrevet af Mette Hansen 22. maj 2022\nMarketingsføring er rigtig vigtigt for et firma, hvis man vil øge virksomhedens synlighed og salg. Det kan være en rigtig god ide at lave en markedsføringsstrategi for at nå firmaets mål i forhold til marketing. Det er ofte mål som at øge salget eller skille sig ud fra konkurrenter, der er målet, når det kommer til markedsføring. Der findes mange forskellige former for markedsføringsstrategier, men denne artikel vil sætte fokus på 3 forskellige.\nSegmenteringsstrategi: segmenteringsstrategien handler i bund og grund om at inddele sine kunder i mindre grupper med fælles interesser eller egenskaber. Igennem de fælles interesser kan din virksomhed målrette marketingskampagner til de pågældende interesser. Er din virksomhed for eksempel en tøjbutik, der sælger tøj til både voksne og børn, vil det for eksempel ikke give mening at lave en kampagne for børnetøj til voksne uden børn. Det vil være spild af tid og ressourcer, da dette ikke vil øge salget. Ved at lave en kampagne til forældre omkring børnetøj og en anden kampagne omkring voksentøj, vil du få mere ud af kampagnerne.\nKonkurrencebaseret strategi: den konkurrencebaserede strategi handler i bund og grund om at skille sig ud fra virksomhedens konkurrenter. Her fokuseres der på at vise, hvad der gør din virksomhed bedre end konkurrenternes. Det kan for eksempel være kvaliteten på din virksomheds produkter, jeres service, jeres priser eller lignende. Har du for eksempel et rengøringsfirma, kunne det være en ide at markedsføre i forhold til jeres kunders tilfredshed og jeres service. Fokuser på det, der er vigtigt for jer, og hvad der gør jer specielle.\nDigital markedsføringsstrategi: den digitale markedsføringsstrategi har mange forskellige grene. Der er nemlig flere forskellige former for digital markedsføring, som alle er baseret på internettet. Det kan for eksempel være markedsføring på de sociale medier. Dette er en rigtig god måde at blive mere synlig for potentielle kunder. Facebook er for eksempel en platform, som har mange forskellige potentielle kunder for de fleste virksomheder.\nSEO eller søgemaskineoptimering er en anden digital markedsføringsstrategi, som er god at have. Denne optimerer din hjemmeside på søgemaskiner, så du har flere muligheder for at blive set af potentielle kunder.\nPolitikerne kalder på flere iværksættere, men står det...


Famile og karriere - Studmed debat - Studmed.dk - Uafhængigt netværk for den danske lægestand\nFamile og karriere\nTranen 2012-04-30 10:35:16 UTC #1\nJeg har på det seneste tid tænkt meget over mange ting, men I får kun et overskueligt afsnit af det her.\nPå nuværende tidspunkt er jeg indskrevet på KU, medicin. Jeg er oprindeligt fra Århus, hvor min familie\nProblemet er simpelt: Jeg savner dem. Min familie, mine venner og bekendte. Desuden er Århus en dejlig by.\nValget er svært: København har gjort indtryk på mig. Et dejligt kollegie, nye venner og ikke mindst et godt\nstudieliv på panum.\nEt af de første ting jeg lagde mærke til i storbyen er at alt er ligesom Århus, bare mere ekstremt! Jeg er ikke i tvivl om at man sagtens vil kunne gøre god karriere her, hvis man virkelig gerne vil. I kbh vil mulighederne være flere og større. Igen kommer det an på den enkelte studmed, hvad han/hun vil gøre af de muligheder.\nJeg har aldrig været den vilde konkurrence-type, men mere tilbageholdende og afslappet. Nærmere en gårddreng, haha.\nDet her føles som presset fra det uundgåelige forhold mellem familie og karriere.\nSummasummarum: Jeg ved egentlig ikke hvad jeg vil have ud af det her. Måske nogle andre der har stået i sammen situation eller lign. Måske nogle råd. Who knows - men tak fordi I lyttede.\nfrold 2012-04-30 17:44:18 UTC #2\nNu handler denne tråd umiddelbart mest om savnet til Århus, men jeg synes også der stikker en hvis form for mistrivsel på studiet generelt frem her?\nJeg ved ikke hvor langt du er på studiet og ikke mindst, hvilke krav du stiller til dig selv på studiet og hvordan du selv oplever du når (eller ikke når) de stillede krav.\nStiller man store store krav og oplever man ikke når dem, så er det jo nederlag på nederlag. Er det svært at stille mindre krav fordi man har en indre perfektionist, så er det jo heller ikke et nemme vilkår man giver sig selv…\nWell, det var et sidespring.\nVi har alle op og nedture under studiet, nogle store andre små. Men jeg synes det vigtigt at man trives og i bund og grund synes det er sjovt eller i hvert fald kan se et mål med det laver.\nAt være væk hjemmefra, væk fra det man forbinder med tryghed og det kendte - det vil ikke blive første gang du kommer til det. Det bliver en del af lægegerningen eller er det i hvert fald for mange. Man bliver måske smidt et sted hen i KBU og man får en introstilling et andet sted, og hvem ved måske får man en slutstilling et helt tredie sted.\nDet er ultimo april og du ligger sikkert i tung læsning, måske er du lidt i tvivl om du kan nå det hele. Måske føler du at sommeren ikke bliver noget du kan få tid til? Det hele er måske bare lidt surt denne tid…?\nAt du er en tilbageholdende, afslappet, jysk gårddreng - lyder da kun hyggeligt.\nPanum er et sted jeg heller aldrig fandt ro og som - i hvert fald - da jeg læste havde sine grupper der mest lignede noget på vej til en bytur, men en tirsdag morgen.\nMen dem der kender mig ved også at tøjvalg aldrig har været min stærke side eller interesse for den sags skyld.\nDet jeg prøver at sige er at Panum godt kan være for meget, sådan var det i hvert fald for år tilbage…\nTranen 2012-05-01 19:14:16 UTC #3\nOrv, tak for det fine svar.\njoh, jeg synes i hvert fald at det er imponerende at du rammer et ømt sted. Dine spørgsmål af retorisk karaktér er dem jeg faktisk har stillet mig selv i al hemmelighed. Det er alt det stress og jag og den der grå bunker-agtige bygning (ja, panum)\nLige nu er jeg halvvejs igennem bachelordelen og derfor kan du have ret. Jeg er midten af det hele, lige efter et døds-semester. Jeg trænger nok til at komme lidt væk fra panum og alt medhørende (inkl. modeshowet, haha). Herefter kan jeg revurdere om “the juice is worth the squeeze” i københavn.\nPanum kan være for meget og det er jeg helt enig i.\nIgen, tak for responset.\nTreOmNatten 2012-05-01 19:36:39 UTC #4\nHvis du har 1½ år tilbage af bachelordelen, hvorfor bekymrer du dig så? Det er min forståelse at det er besværligt (eller måske rettere, mere besværligt) at lave en overflytning, medmindre den laves i overgangen imellem bachelordelen på et universitet og kandidaten på et andet.\nTil den tid er du nok mere afklaret om mulighederne og livet i den eneste “byen” i Danmark er det hele værd, eller om savnet til familien, provinslivet trækker for hårdt.\n1,5 år er lang tid. Hvis vi igennem en dyb personlig diskussion omkring op og nedture i dit liv, får dig overtalt til det ene eller det andet, ændrer du sikkert mening et par måneder senere baseret på en ny udvikling.\nHvis du overvejer, at lave en direkte overflytning midt i bacheloren, skal du også påregne det administrative/studierelaterede bøvl.\nMignon 2012-05-01 20:16:38 UTC #5\nMig bekendt kan man ikke lave overflytning midt i et forløb (enten bachelor eller kandidat), medmindre man har barn under 4 år syg så alvorligt, at behandlingen kun kan ske lokalt. Ellers ingen overflytning, er man vist blevet enige om universiteterne imellem…\nKøbenhavn er en dejlig by, det er Aarhus også. Jeg kender selv til afsavn af familie, venner og ens vante omgangskreds. Men, som yngre læger bliver vi også nødt til at flytte en del, derfor er det vel kun at sige - prøv at vænne dig til at falde lidt til der hvor du er. Og ikke nødvendigvis på dit studie, men gerne med nogle sociale aktiviteter udenom. Eller blot på det kollegie du evt. bor på.\nHvis man ellers kunne bytte studiesteder, ville det også være skønt.\nJeg vil også tilføje at Aarhus er ikke så meget provinsby, som man i Kbh tror


Oplader til elek. løbehjul fra Texas\nForside / Butik / Lader / Oplader til elek. løbehjul\nOplader til elek. løbehjul\nVarenummer (SKU): 5708906668403 Varekategori: Lader\nNavn: Oplader til elek. løbehjul\nYderligere beskrivelse og flere billeder af Oplader til elek. løbehjul her:\nMange leder efter den billigste Oplader til elek. løbehjul på nettet, og de ender oftest ud med at finde tilbud på Oplader til elek. løbehjul her: billigste Oplader til elek. løbehjul\nOplader til elek. løbehjul er en af mange varer her på shoppen og findes i den eftertragtede varegruppe Lader. Der følger også 14 dages returret oven i hatten når du køber Oplader til elek. løbehjul. Det overrasker ikke nogen, at der er mange der køber Oplader til elek. løbehjul hos den populære shop Texas A/S, der er blandt de førende i Norden inden for branchen. Her i online shoppens kæmpe udvalg kan du shoppe løs efter lækre varer, det kan jo passende være Oplader til elek. løbehjul. Når du handler online er varerne billigere, når webshoppen sparer de penge som en almindelig butik bruger, så kommer det dig til gode.\nAlt det gode udstyr, når haven skal gøres klar til sommeren\nNår først sommeren nærmer ser, så vil man helt sikkert gerne udenfor, og nyde ens have, kunne spise aftensmad ude om aftenen, og hygge sig med børnene dagen lang. Men dette kræver først og fremmest, at man har haven i orden, og hertil er det nødvendigt med de helt rigtige havemaskiner.\nKøb Oplader til elek. løbehjul for kun kr. 249.00 allerede i dag, så sendes den direkte hjem til dig.\nHavemaskiner til ethvert arbejde\nUanset om du skal have klippet hækken, slået græsset eller fældet et træ i haven, så kræver det nogle gode havemaskiner, hvor kvaliteten er i top. Herhjemme findes der mange forskellige byggemarkeder, hvor du kan købe det nødvendige udstyr, såsom en græsslåmaskine til græsset, en hækkeklipper til at klippe hækken og en motorsav, så du kan komme i gang med at fælde de træer, som dækker for lyset, og så du samtidig kan få lidt brænde til pejsen.\nDer findes mange former for havemaskiner, og vigtigt af det hele er, at du køber dem i en vis kvalitet. Du kan sagtens købe brugte maskiner, så længe du er helt sikker på, at kvaliteten er i orden, og de virker optimalt. Køber du for billigt, eller noget som ikke virker optimalt, så risikerer du, at du går i stå halvejs gennem arbejdet, og må ud og investerer i nye havemaskiner igen.


Mellem juni og august tilbydes guidede mountainbiketure i feriebyen Götzens. Har man et Club Innsbruck Card, er det gratis at deltage. Mod et depositum kan man leje en mountainbike til de to til tre timer lange ture. Mødestedet er Tourismusbüro Götzens, og man skal melde sig til senest dagen før. Information om disse og andre mountainbiketure kan man finde i Bike & Fun folderen for Innsbruck og de omkringliggende feriebyer. Folderen fås gratis hos Innsbruck Tourismus. Den indeholder et oversigtskort samt mange tips til cykelvenlige indkvarteringsmuligheder og muligheder for offentlig transport.\nServicepakke til cykelferien\nDen rigtige udrustning er en forudsætning for en vellykket cykelferie. Derfor tilbyder cykeludlejningen BikeBörse fra maj til oktober en omfangsrig servicepakke. Pakken indeholder bl.a. hotelbooking og afhentning af lejecykler, såvel som en 7-dages-service. For de, der gerne vil starte deres mountainbikeoplevelser i ro og mag, kan det være en god idé at starte med en el-mountainbike. Elektromotoren understøtter trådet, og jo hårdere man træder i pedalerne, des mere skubber motoren på. Fordelen er, at cykelfornemmelsen bevares – det føles bare en smule lettere. Med den rigtige udrustning mangler man kun den rigtige guide, og den kan man med fordel også booke hos BikeBörse – derved sikrer man sig, at man får set de smukkeste og mest interessante strækninger.


Feriebolig Fonzaso | Lej feriehus i Fonzaso her\nKr. 6419 - 12579 / uge\nKr. 5049 - 9089 / uge\nLej feriebolig i Fonzaso med vores søgemaskine. Vi har samlet feriehuse i Fonzaso fra både bureauer og private her på siden, så du hurtigt og let kan finde den indkvarteringsløsning, der passer dig allerbedst.\nHvis du lejer din feriebolig i Fonzaso med Campaya, er du sikret den bedste pris på markedet. Vi samler feriehuse i Fonzaso på tværs af de mange forskellige udlejere her på siden og lejer dem ud til præcis den samme pris, som de også kan lejes til på udlejningsbureauernes egne portaler.\nCampaya har mange års erfaring med at hjælpe danske og udenlandske feriegæster godt afsted på rejser til Fonzaso. Når I er indlogerede i jeres feriebolig Fonzaso, er der rigtig gode muligheder for at læne sig tilbage i sofaen eller terrassestolen med en god kop kaffe, en kold øl eller måske et glas vin og ellers bare nyde hinandens selskab. En ferie i feriebolig i Fonzaso er nemlig indbegrebet af hygge og god stemning. Her er der ingen sure pligter som tøjvask, rengøring og græsslåning. Det eneste, I skal koncentrere jer om, er at få hygget godt og grundigt i hinandens selskab med hyggelige gåture og oplevelser i nærområdet og med brætspil ved spisebordet eller familiemiddage på terrassen.\nHos Campaya har vi gennem en lang årrække hjulpet mange tusinde feriegæster med at finde de perfekte rammer til ferien. Vi er en danskejet virksomhed, som har som sin udtalte ambition at give vores gæster den bedst mulige oplevelse og service. Både digitalt, når I bruger vores søgemaskine og finder det perfekte feriehus Fonzaso, og når I snakker med os i telefonen.\nI er med andre ord sikret et højt serviceniveau og en tryg oplevelse, når I lejer jeres feriebolig Fonzaso på Campaya.dk.\nFeriehus i Fonzaso for enhver smag\nDer findes ferieboliger i Fonzaso og omegn for enhver smag. Det er oplagt at bruge ferieboligen som udgangspunkt for en kør selv ferie Fonzaso, og I kan bruge vores søgemaskine herunder til let at finde den indkvartering, der passer jer bedst. I har mulighed for at præcisere, hvor meget jeres feriebolig Fonzaso må koste, hvilken periode I skal bruge boligen i, hvor mange personer der skal være plads til, antal sengepladser, afstand til strand og by, om I må have husdyr med, om det skal være en en ferielejlighed eller et feriehus Fonzaso med pool og meget mere.\nHvis der ikke er en ferielejlighed eller et feriehus Fonzaso, som passer helt præcist til jeres ønsker, kan det være en god idé at søge i et af områderne tæt ved.\nI kan også bruge kortfunktionen til at trække jer rundt i området og se, hvor de forskellige muligheder ligger. Det er en smart måde at blive inspireret på, og samtidig kan I på den måde let finde et feriehus eller en ferielejlighed Fonzaso, som ligger tæt på det, I ønsker.\nNogle vil nemlig helst holde deres ferie midt i naturen, mens det for andre er vigtigere at være tæt på by og oplevelsesmuligheder. Den slags kan I helt selv definere i søgemaskinen, så I finder den feriebolig Fonzaso, som passer bedst til jeres ønsker.\nFå en minderig ferie i Fonzaso\nFor mange er barndommens ferier noget af det, der træder tydeligst frem i hukommelsen. De varme sommeraftener med badeture til stranden, hygge og plasken i poolen i sommerhus Fonzaso og ture ud til lokale seværdigheder. Alt det og meget mere er oplevelser, der brænder sig fast i ethvert barnesind og er noget, som I sammen og hver for sig kan tænke tilbage på i mange år og i nogle tilfælde for altid. Der er ikke noget, der knytter folk sammen som oplevelser, og en feriebolig Fonzaso er den perfekte ramme om en masse hyggelige oplevelser i familiens skød. Hvis du selv tænker tilbage, har du så ikke et særligt minde fra en tur til sydens sol, som står knivskarpt i din erindring?


DVI-kabelproducenter og leverandører - Engros DVI-kabel fra fabrikken - EOCABLE\nHjem > Produkt > Kabel > DVI-kabel\nDVI til Mini DisplayPort-kabel\nTilslut nemt dit DVI til Mini DisplayPort-kabel. Dette bekvemme DVI til Mini DisplayPort-kabel giver dig mulighed for at vise video fra nuværende bærbare computere, desktops og tablets med en DVI til Mini DisplayPort-kabeludgang på skærme, der er udstyret med en...Mere\nDVI til Audio Video kabel\nDVI til Audio videokabler bruges til at levere den højeste kvalitet video signal. Teknologien bruger TMDS (overgang minimeret Differential Signaling) til at overføre store mængder af digitale data fra kilden til skærmen, hvilket resulterer i en lang-seriøs billed.Mere\nDVI til DisplayPort-kabel\nDVI til DisplayPort-kabel giver en forbindelsesafstand på 6 ft og har en DVI-stik til mænd og en male DisplayPort-stik.Mere\nDette DVI til HDMI-kabel giver dig mulighed for nemt at forbinde din pc eller laptop med en DVI-udgang til en HD-skærm eller projektor med en HDMI-indgang. DVI til HDMI-kabel understøtter op til 1920 x 1200 skærmopløsninger, så du kan nyde klare, detaljerede billeder.Mere\nDVI-forlængerkabler kan bruges til at udvide eksisterende DVI-D- eller DVI-I-kabler, der allerede er i brug. Perfekt til brug med fladskærme og projektorer.Mere\nBrug vores DVI-kabeladapter til at forbinde DVI-enheder til enheder med HDMI, DisplayPort, VGA (HD15) eller M1-tilslutninger. Eller tilpas en mandlig DVI-forbindelse til en kvindelig forbindelse ved hjælp af en DVI kønsbytter.Mere\nVælg fra vores DVI KVM kabel med lyd parametre til at styre flere pc'er med en DVI-skærm, USB-tastatur og USB-mus. Eller afhente nogle nye DVI KVM kabler, fås med og uden USB og audio.Mere\nDVI KVM Kabel Switch\nDVI KVM-kabelkontakten er en kontrolenhed, der giver adgang til to computere fra en enkelt USB- og DVI-konsol (tastatur, video og mus). Med DVI KVM Cable Switch kan du få adgang til computeren på en bekvem måde via en fjernbetjening.Mere\nVi er professionelle dvi-kabelproducenter og leverandører, der specialiserer sig i engros- og kundeservice. Hvis du er interesseret i vores dvi-kabel, velkommen til at få tilbud fra vores fabrik.


JORDSKÆLVENES LE - Weapons - Accessories - LEGO.com - Ninjago LEGO.com\nEt af de fire gyldne Spinjitzu-våben. Det var Coles skæbne at bruge dette våben og være dets vogter. Leen kunne skære gennem sten og forårsage jordskælv. Den kunne også forvandles til den terrængående fræser. Senere brugte Garmadon leen og de tre andre gyldne våben til at lave sit megavåben. Cole fik fat i dette våben i Håbløshedens Huler, hvor det blev bevogtet af jorddragen Rocky.


Golfbaner ud til havet\nSlå et swing til en uforlignelig udsigt over det blå hav. Prøv en af de mange golfbaner langs den franske kyst.\nMan har spillet golf i de franske badebyer, siden sporten blev populær i starten af det 20. årh.\nEn af de to 18-hullers baner i Touquet (La Forêt) blev anlagt i 1904, og golfbanen "Le Phare" i Biarritz blev tegnet i 1888!\nBanerne Golf des Pins og Golf des Dunes i Hardelot har i over 100 år tiltrukket de bedste internationale spillere.\nDeauville har også en flot og meget krævende 18-hullers bane samt en pitch & putt-bane.\nGolfanlægget i Pornic på Atlanterhavskysten er 100 år gammelt og har et udfordrende terræn.\n"Open de Bretagne", der afholdes på Golf Blue Green Pléneuf-Val-André i Bretagne, er en vigtig etape i de europæiske turneringer.\nDu finder også gode golfbaner på Côte d'Azur.\n- Golf Country-Club i Saint-Tropez/Gassin\n- Golf Blue Green i Sainte-Maxime\n- Golfbanen i La Grande Motte har tre 42-hullers baner\nGolfbaner med udsigt:\nDenne 18-huls bane, der er designet af den skotske arkitekt Tom Dunn, ligger i det nordlige Bretagne og har en fantastisk udsigt mod blandt andet Pointe de La Haie.\n• Golfbanen i Etretat\nDenne golfbane i højderne ud til havet blev anlagt i 1908 og ligger i de berømte hvide klitter i Etretat.\nDen er tegnet af arkitekten Julien Chantepie og strækker sig over et areal på 6 km gennem et terræn, som især er udfordrende i dårligt vejr.\nGolfbanen i Saint-Jean de Monts er anlagt ud til havet og har et sandet terræn, hvilket gør det muligt at spille hele året rundt i al slags vejr.\n• Golfbanen i Sperone\nGolfbanen i Sperone er placeret på Sydkorsika et par minutter fra Bonifacio og kaldes “Pebble-Beach of Med” med henvisning til luksusanlægget Pebble-Beach i USA. Det er uden tvivl en af verdens smukkeste baner, der harmonerer med Korsikas smukke natur.\nDen dækker 73 hektar med maki og granitklipper, og højdepunktet er hul nr. 16, hvor man spiller over havet!\nGolf de Dinard (Eksternt link)\nGolf d’Etretat (Eksternt link)\nGolf de Sperone (Eksternt link)\nGolf Blue Green Pléneuf-Val-André (Eksternt link)\nI kulissen på det nye Nausicaà: vi...\nI Boulogne-sur-Mer i regionen Hauts-de-France tilbyder det nationale havcenter de...